**Pressemelding**

3. september 2018

**Komplett utøker leveransetilbudet**

**Komplett øker leveransetilbudet, og signerte nylig avtale med Bring om leveranser i Norge. Avtalen gir kundene valget mellom leveranser fra Bring eller PostNord.**

* Kundene ønsker valgfrihet over egen leveranse, og kundevennlige leveransealternativer er avgjørende for alle som driver med netthandel, sier Live Haukvik, daglig leder for Komplett. I tillegg gjør avtalen oss bedre rustet til å ta unna det økende volumet i antall pakker.

Komplett sine kunder kan nå velge leveranser fra de to største transportørene i Norge, PostNord og Bring. Det betyr blant annet flere, tilgjengelige hentepunkter.

* Både PostNord og Bring utvikler stadig bedre og nye leveransealternativer. Det kommer til å skje mye innenfor hjemleveranse med pose på døren og leveranse innenfor døren. Det vil forenkle netthandelsopplevelsen ytterligere, sier Live Haukvik.
* Et helt nytt tilbud som kommer på sikt er «retur via egen postkasse». Varer som kundene ikke ønsker å beholde blir hentet av postmannen. Det vil gjøre returopplevelsen like enkel som kjøpsprossen, avslutter hun.

\*\*

**For mer informasjon kontakt:**

Live Haukvik, daglig leder Komplett, mobil 909 23 827

**Komplett Group**

Komplett Group er Nordens største netthandelsaktør med 10 nettbutikker. Komplett Group har 700 medarbeidere og hovedkontor i Sandefjord. Les mer på: [www.komplett.no](http://www.komplett.no) og [www.komplettgroup.com](http://www.komplettgroup.com).